Lav et referat af nedenstående tekst:

Tekst:
En familie fra Østervrå fik en brat opvågning fredag morgen. Der var udbrudt brand i skorstenen på deres toetagers ejendom på Søholtvej i udkanten af Østervrå. Familien opdagede branden, da lofterne pludselig begyndte at falde ned. Beredskabet fik meldingen om branden klokken 05.20. - Vi var bange for, at der var åben ild under loftet. Det er sådan en gammel landejendom i to etager, og der kom røg ud ovenpå. Vi har brækket lofter og isolering omkring skorstenen væk, så vi er sikre på, at den er helt ren, men det er et være roderi, fortæller indsatsleder Ib Nielsen. Familien i ejendommen kom ikke noget til i forbindelse med branden, og de fik også deres hund med ud af bygningen. - Bygningen er jo heldigvis i to etager, så der er mulighed for, at familien godt kan flytte ind igen. Der skal selvfølgelig lige lukkes noget tag og laves noget strøm og så videre. Vi skal også have snakket med skorstensfejeren om, hvorvidt fyret kan bruges igen, ellers må vi finde en løsning med noget nødvarme, siger Ib Nielsen.

Referat:
Fredag morgen udbrød der brand i et hus ved Østervrå. Branden startede i skorstenen, men beboerne opdagede det og slap ud af bygningen.